text: Sommerkoloni for udsatte ved Juelsminde
  08 august 2012 kl. 15.18
  Horsens Kommune inviterer 14 udvalgte familier på en uges ferie ved Juelsminde. Ferien skal familierne et pusterum fra hverdagens problemer.
  En ferie kan være et sundt opbrud fra en masse problemer, men for nogle udsatte familier kan dét virke helt uoverskueligt at tage initiativ til en sommerferie.
  Derfor har Horsens Kommune inviteret 14 familier, der er tilknyttet behandling på Børnefamiliecenter Fuglevang, på en uges ophold i feriekolonien Horsnæsbo ved Juelsminde.
  Det er tale om familier, der har det svært i det daglige og derfor ikke har ressourcer til at holde sommerferie. En del af familierne har desuden et meget begrænset netværk, derfor håber Horsens Kommune at opholdet på sommerkolonien kan skabe nye venskaber og giver familierne så meget blod på tanden, at de efterfølgende tør springe ud i andre sociale aktiviteter.
  Opholdet på Horsnæsbo er kommet i stand takket være midler fra Lions Club i Horsens, Bygholm og Brædstrup.
  